Merdimê tepişteyan Fînce Akman û Cemile Çiftçi hewteyê 32. yê çalakîya xo ya ke semedê tepişteyanê nêweşan û êyê ke înfazê ci ameyo vêşnayene kenê Çaglayanê Îstanbulî de verê edlîye de ameyî têhet û waşt wa tepişteyê nêweşî û êyê ke înfazê ci bîyo de wa bêrê veradayene.
Polîsan verê Akmane û Çiftçi girewt  û rojnamegerî warê çalakîye ra fînayî dûrî. Muxabîra JinNewsî Gulîstane Dursun û Rojnameger Hayrî Turnç hetê polîsan ra ameyî derbkerdene. Polîsan kerd ke makînaya fotografan a Dursune bîgêrê.  Hetê bînî ra Rojnamegere Zeynepe Kuray zî hetê polîsanê camêrdan ra ameyî derbkerdene û pê kelemçeyanê peykîyan ameye destbendkerdene. Dima ra Akmane û Çiftçi zî ameyî destbendkerdene. Kesê ke ameyî destbendkerdene ameyî berdenê Qereqolê Polîsan ê Çaglayanî.
